Държавен вестник, бр. 60, 2012 г., стр. 131

БРОЙ  60	
Д Ъ Р Ж А В Е Н  В Е С Т Н И К 	
СТР.  131  
3. В т. 14 думите „или НВМОП“ се зали­
чават, а думите в скобите „чл. 14, ал. 4 и 5 
ЗОП и/или чл. 1, ал. 4 НВМОП“ се заменят 
с „чл. 14а, ал. 3 и 4 ЗОП“.
4. В т. 15 думите „чл. 14, ал. 4 и 5 ЗОП 
и/или чл. 1, ал. 4 НВМОП“ се заменят с 
„чл. 14а, ал. 3 и 4 ЗОП“.
Преходни и заключителни разпоредби
§ 13. Наредбата влиза в сила от деня на 
обнародването є в „Държавен вестник“.
§ 14. За подадените заявления за подпома­
гане преди влизане в сила на тази наредба не 
се прилагат § 3 и § 5 по отношение на т. 1.
§ 15. (1) Ползватели на помощта със склю­
чени договори за отпускане на финансова 
помощ преди влизане в сила на тази наредба, 
които не са открили процедура/и по чл. 14, 
ал. 4 и 5 ЗОП или чл. 1, ал. 4 от Наредбата 
за възлагане на малки обществени поръчки 
(НВМОП) (ДВ, бр. 84 от 2004 г.) до влизането 
в сила на § 125 от преходните и заключи­
телните разпоредби на Закона за изменение 
и допълнение на Закона за обществените 
поръчки (ДВ, бр. 93 от 2011 г.), и съгласно 
стойностите, предвидени в чл. 14а, ал. 3 и 4 
ЗОП, не са длъжни да провеждат процедурите, 
предвидени в ЗОП, могат да поискат промяна 
в договора за отпускане на финансова помощ.
(2) Ползвателите на помощта, сключили 
допълнително споразумение по ал. 1, пред­
ставят в РА заверено копие от всеки договор 
за услуга, работа или доставка – обект на 
инвестицията (с определени марка, модел, 
цена в левове или евро, срок и описан ДДС), 
след неговото сключване. Доставчиците или 
изпълнителите по договора трябва да отго­
варят на изискванията по чл. 17, ал. 5 и да 
са независими спрямо кандидата съгласно 
т. 17 от § 1 от допълнителните разпоредби 
на наредбата.
§ 16. За подадени заявления за подпома­
гане до влизане в сила на тази наредба, по 
които не е сключен договор за отпускане на 
финансова помощ, и съгласно стойностите, 
предвидени в чл. 14а, ал. 3 и 4 ЗОП, кандида­
тите не са длъжни да провеждат процедурите, 
предвидени в ЗОП, РА извършва преценка на 
обосноваността на разходите чрез оценяваща 
комисия, определена по реда на чл. 17, ал. 4, и 
след сключването на договора за отпускане на 
финансовата помощ ползвателят на помощта 
представя документите по § 15, ал. 2. 
§ 17. Предварителният контрол по чл. 19, 
ал. 2, т. 22 ЗОП се осъществява по реда на 
§ 122 от преходните и заключителните разпо­
редби на Закона за изменение и допълнение 
на Закона за обществените поръчки.
§ 18. За проектите със сключени договори 
през 2011 г. и до 16 май 2012 г., по които не е 
заявено авансово плащане, срокът по чл. 11, 
ал. 3 е до 15 ноември 2012 г.
За министър: 
Цветан Димитров
7302
Наредба за изменение и допълнение на На­
редба № 23 от 2008 г. за условията и реда 
за предоставяне на безвъзмездна финансова 
помощ по мярка „Професионално обучение, 
информационни дейности и разпространение 
на научни знания“ по Програмата за развитие 
на селските райони за периода 2007 – 2013 г.
(обн., ДВ, бр. 69 от 2008 г.; изм., бр. 56 от 
2010 г. и бр. 5 от 2011 г.)
§ 1. В чл. 17 се правят следните изменения:
1. Алинея 1 се изменя така:
„(1) Общата продължителност на всички 
дейности по един проект не може да надхвър­
ля 24 месеца.“
2. Алинея 2 се отменя.  
§ 2. В чл. 42 се създават ал. 4, 5 и 6:
„(4) Алинея 2, т. 3 не се прилага за искания 
за увеличение размера на договорената фи­
нансова помощ по заявления за подпомагане, 
подадени преди 1.12.2010 г., със стойността 
на разходите за невъзстановим данък върху 
добавената стойност.
(5) Алинея 4 се прилага и за бенефициен­
ти, които не са посочили в заявленията за 
подпомагане разход за невъзстановим данък 
върху добавената стойност. Ползвателят на 
помощта може да подаде искане, като прилага 
към него таблица 3 към приложение № 1 от 
сключения договор за отпускане на финансова 
помощ с посочени разходи за данък върху 
добавената стойност.
(6) Исканията по ал. 4 и 5 се подават в 
срок до 30.09.2012 г., като за тях се прилагат 
правилата на ал. 3.“
За министър: 
Цветан Димитров
7303
Наредба за изменение и допълнение на Наредба 
№ 9 от 2011 г. за специфичните изисквания 
към безопасността и качеството на храните, 
предлагани в детските заведения и училищата 
(ДВ, бр. 73 от 2011 г.)
§ 1. В наименованието на наредбата на­
края се поставя запетая и се добавя „както 
и към храни, предлагани при организирани 
мероприятия за деца и ученици“.
§ 2. В чл. 1, ал. 1 накрая се поставя запетая 
и се добавя „както и към храни, предлагани 
при организирани мероприятия за деца и 
ученици“.
§ 3. Параграф 1 от допълнителната разпо­
редба се изменя така:
„§ 1. По смисъла на тази наредба:
1. „Детски заведения“ са детски ясли, 
детски градини, обединени детски заведения, 
домове за медико-социални грижи за деца на 
възраст 0 – 3 години, домове за деца, лише­
ни от родителска грижа, от 3 до 18 години, 
домове за деца с умствена изостаналост и